section_heading: Vulkan na Santoriniju
paragraph_text: Santorini je jedan od cikladskih otoka i povijesno je aktivni vulkan, dio vulkanskoga luka u Egejskom moru. Nalazi se 120 km sjeverno od Krete. Dva glavna nastanjena otoka jesu Thera s površinom od 75,8 km<sup>2</sup> i Therasia s površinom od 9,3 km<sup>2</sup>, a nenastanjeni otoci su Aspronisi (0,1 km<sup>2</sup>), Palea Kameni (0,5 km<sup>2</sup>) i Nea Kameni (3,4 km<sup>2</sup>). Vulkan na Santoriniju rezultat je procesa tektonike ploča: on je poprište subdukcijske zone, koja nastaje sudarom i podvlačenjem afričke pod eurazijsku ploču, točnije egejsku ploču, po stopi i do 5 cm godišnje u sjeveroistočnome smjeru.